tomron87/hebrew-wikipedia-sentences-corpus huggingface dataset:
מבקר הקולנוע של "Variety" דניס הארווי תיאר את הסרט בתור "הפנטזיה של ולדימיר פוטין על האימפריה הרוסית".
במתמטיקה, בתחומים אנליזה הרמונית וחבורות טופולוגיות, החבורה הדואלית (The dual group/Pontryagin Dual) היא אובייקט, המוגדר ביחס לחבורה טופולוגית נתונה, שמשמש בעיקר בעבודה עם חבורות אבליות קומפקטיות-מקומית.
החבורה הדואלית נקראת בנוסף "דואל פונטריאגין" (Pontryagin Dual) על-שם המתמטיקאי לב פונטריאגין (Lev Pontryagin) שייסד את התאוריה על חבורות אבליות קומפקטיות-מקומית ועל חבורות דואליות ביניהן, בעבודתו בשנת 1934. החבורה הדואלית של חבורה טופולוגית נתונה היא חבורת כל הפונקציות מ- למעגל היחידה, אשר שומרות על המבנה של כחבורה וכמרחב טופולוגי.
כלומר, כל פונקציה כזאת היא הומומורפיזם של חבורות ורציפה.
אנלוגיה טובה למושג הדואליות היא בהקשר של מרחבים וקטוריים: עבור מרחב וקטורי , המרחב הדואלי הוא מרחב הפונקציונלים הליניאריים על .
גם כאן האובייקט הדואלי הוא תת-קבוצה של מרחב פונקציות על האובייקט הנתון, במקרה הזה הטווח של הפונקציות הוא השדה שמעליו מוגדר .
יתר על כן, הפונקציות הן משמרות-מבנה בהקשר של מרחבים וקטוריים, כלומר העתקות ליניאריות.
בנוסף, המרחב הדואלי הוא אובייקט "מאותו הסוג" כלומר מרחב וקטורי.
הגדרה: קרקטר (character) על הוא פונקציה כאשר הומומורפיזם של חבורות טופולוגיות, כלומר מתקיימים שני תנאים
הערה: כאן מסמן את החבורה הכפלית של מעגל היחידה כתת-קבוצה של שדה המספרים המרוכבים עם טופולוגיית תת-המרחב.
בנוסף, אנו מסמנים כפל בכל אחת מהחבורות ב-, או בכתיבת הסימנים זה לצד זה - .
הגדרה: החבורה הדואלית (נקראת גם דואל פונטריאגין/חבורת הקרקטרים ובאנגלית The Dual group/Pontryagin Dual) של היא קבוצת כל הקרקטרים על ומסומנת בדרך כלל ב- (נהגה " כובע") כלומר - .
נגדיר פעולה דו-מקומית על על ידי כפל נקודתי - .
נגדיר את הטופולוגיה על להיות הטופולוגיה המושרה מהטופולוגיה הקומפקטית-פתוחה על מרחב הפונקציות .
הגדרה: תקרא חבורה אבלית קומפקטית-מקומית (Locally Compact Abelian group) אם היא אבלית כחבורה (פעולת הכפל על קומוטטיבית), קומפקטית מקומית כמרחב טופולוגי ובנוסף מקיימת את תכונת האוסדורף ().הערות:
במקום התכונה ניתן להניח את התכונה .
תחת הנחה זו ניתן לקבל כי מרחב טופולוגי רגולרי-לחלוטין ובפרט האוסדורף.
לעיתים מגדירים בלי תכונת האוסדורף, אך נדרשים להניח תכונה זו בניסוח טענות רבות.
נמנה כעת מספר תכונות בסיסיות של החבורה הדואלית ונוכיח חלק מהן לאחר מכן.
המושג "איזומורפים" מתייחס כאן לאיזומורפיות כחבורות טופולוגיות.
לכל חבורה טופולוגית , החבורה הדואלית עם פעולת הכפל והטופולוגיה שהוגדרו לעיל היא חבורה טופולוגית אבלית.
לכל חבורה טופולוגית , החבורה הדואלית היא תת-מרחב סגור של מרחב הפונקציות הרציפות בטופולוגיה המושרה מהטופולוגיה לעיל.
אם חבורה קומפקטית (חבורה טופולוגית קומפקטית) אז חבורה דיסקרטית.
אם חבורה דיסקרטית אז חבורה קומפקטית.
אם חבורה קומפקטית-מקומית אז גם חבורה קומפקטית מקומית.
מכיוון ש- מקיימת את תכונת האוסדורף אז לכל חבורה טופולוגית , החבורה הדואלית מקיימת תמיד את תכונת האוסדורף כתת-מרחב של (מרחב פונקציות כמכפלה של מרחבים).
מהתכונות הנ"ל נובע כי בפרט, אם חבורה אבלית קומפקטית-מקומית אז חבורה אבלית קומפקטית-מקומית.
משפט הדואליות של פונטריאגין- לכל חבורה אבלית קומפקטית-מקומית , מתקיים כי-, כלומר הבי-דואל של (הדואל של הדואל של ) איזומורפי ל-.
הכוונה היא ששתי החבורות איזומורפיות כחבורות טופולוגיות, כלומר שקיימת פונקציה חח"ע ועל, רציפה ומכבדת את מבנה החבורות (כפלית).
המשפט גורס כי הפונקציה - עונה על הדרישות.
אם חבורות אבליות קומפקטיות-מקומית אז עם ההגדרות הסטנדרטיות של מכפלת חבורות ומכפלת מרחבים טופולוגיים.
בנוסף קיימת הכללה למכפלות כלשהן.
אם חבורה אבלית קומפקטית-מקומית ו- תת-חבורה (במקרה הזה נורמלית) אז כאשר והטופולוגיה על מרחב המנה היא טופולוגיית המנה.
עבור חבורה טופולוגית כללית , נראה כי עם פעולת הכפל שהגדרנו היא חבורה אבלית.
סגירות תחת הפעולה - ראשית נוודא שהפונקציה המוגדרת על ידי כפל נקודתי היא אכן קרקטר.
נראה כי הומומורפיזם של חבורות - עבור , מכיוון ש- הומומורפיזמים של חבורות אז מקומוטטיביות הכפל בשדה המרוכבים נובע כי כפי שרצינו.
נראה כי רציפה - מכיוון שזהו הומומורפיזם של חבורות, עבור איבר היחידה מתקיים ומספיק להוכיח רציפות ב-.
עבור ניקח מרציפות סביבה של כך ש- ולכן לכל מתקיים כי
פעולת כפל אסוציאטיבית - לכל , מתקיים מאסוציאטיביות ב- כי-
אבליות - לכל מתקיים מחילופיות (קומוטטיביות) ב- כי-
קיום איבר יחידה - הפונקציה הקבועה הנתונה על ידי היא קרקטר ומקיימת לכל כי - ולכן .
מאבליות, נכונה גם אדישות לכפל מימין.
קיום איבר הופכי - לכל נטען כי הפונקציה המוגדרת על ידי , היא איבר הופכי ל-.
ואכן, פונקציה זו רציפה כהרכבת רציפות (הצמדה רציפה ב-) והיא הומומורפיזם של חבורות כהרכבת הומומורפיזמים של חבורות (הצמדה שומרת על כפל ב-).
בנוסף, מתקיים לכל כי ולכן הפיך.
סגירות טופולוגית במרחב הפונקציות הרציפות
בטופולוגיה שהגדרנו מתקיים כי כל נקודת הצטברות רציפה של היא הומומורפיזם של חבורות.
הוכחה: (כולל שימוש ברעיון של רשתות) יהיו ונראה כי .
מההנחה על ניקח רשת המתכנסת ל-.יהיו ונראה כי .
מתקיים כי הטופולוגיה של התכנסות נקודתית (טופולוגיית המכפלה) על גסה יותר מהטופולוגיה הקומפקטית-פתוחה (מוכלת בה כקבוצה), כי יחידונים הם קבוצות קומפקטיות.
לכן, אנו מקבלים כי הרשתות מתכנסות ל- בהתאמה.
לכן מיחידות הגבול ב- כמרחב האוסדורף ומכפליות לכל נקבל-
טופולוגיה במקרה של קומפקטיות מקומית
עבור חבורה טופולוגית כללית , הגדרנו את הטופולוגיה על החבורה הדואלית להיות הטופולוגיה הקומפקטית-פתוחה.
כלומר במונחים של זו הטופולוגיה שנוצרת על-ידי תת-הבסיס:
במקרה ש- היא קומפקטית-מקומית כמרחב טופולוגי, יש תיאור נוסף לטופולוגיה על החבורה הדואלית.
מכיוון ש- כלומר כל פונקציה בחבורה הדואלית היא רציפה, נובע מטיעונים טופולוגיים בלבד, (בין היתר ממטריות ) כי הטופולוגיה שהגדרנו על מזדהה עם הטופולוגיה של התכנסות במידה-שווה על קבוצות קומפקטיות, שנוצרת על-ידי הבסיס:
דואליות בין חבורות קומפקטיות וחבורות דיסקרטיות
נראה כעת כי אם חבורה טופולוגית קומפקטית אז החבורה הדואלית היא מרחב דיסקרטי.
ולהפך, אם חבורה דיסקרטית אז קומפקטית.
נשים לב כי בשני המקרים קומפקטית-מקומית ולכן הטופולוגיה על היא הטופולוגיה של התכנסות במידה-שווה על קבוצות קומפקטיות.
עבור המקרה השני נצטרך את משפט ארצלה-אסקולי:
אם מרחב טופולוגי ו- מרחב מטרי, תת-קבוצה סגורה היא קומפקטית בטופולוגיה של התכנסות קומפקטית אם מתקיימים שני התנאים הבאים: א) רציפה במידה אחידה, כלומר לכל לכל יש סביבה כך ש-
כאשר כדור פתוח בטופולוגיה המטרית על .
ב) מתקיים כי לכל , הסגור הטופולוגי של הקבוצה קומפקטי כתת-מרחב של .
על מנת להוכיח טענה זו עלינו להוכיח שתי טענות-
טענה1: אם כך ש אז יש כך ש.
באמצעות טענה1 ניתן להוכיח את הטענה הבאה-
טענה2: אם חבורה טופולוגית, אז הטופולוגיה של התכנסות במידה-שווה על היא הטופולוגיה הדיסקרטית.
מסקנה: מכיוון ש- קומפקטית ו- מרחב מטרי, אז הטופולוגיה של התכנסות קומפקטית על מזדהה עם הטופולוגיה של התכנסות במידה-שווה.
בפרט הטופולוגיות מזדהות על ולכן היא דיסקרטית לפי טענה2.
הוכחה: נראה שהחבורה הדואלית מקיימת את תנאי משפט ארצלה-אסקולי כתת-קבוצה של .
ראינו שהחבורה הדואלית סגורה במרחב הפונקציות הרציפות, כלומר .
נראה קיום תנאי משפט ארצלה-אסקולי- א) רציפה במידה אחידה- יהי , אז סביבה פתוחה של .
ומכאן ש- רציפה במידה אחידה.
ב) מכיוון ש- מרחב קומפקטי, כל תת-מרחב סגור שלו הוא מרחב קומפקטי, בפרט נכון עבור כל המרחבים .
החבורות בדוגמאות הבאות הן חבורות אבליות קומפקטיות-מקומית.
עבור החבורה האדיטיבית עם הטופולוגיה הסטנדרטית, החבורה הדואלית איזומורפית ל- עצמה באופן לא-קנוני.
כל התאמה מהסוג כאשר ותמונת היא פונקציה ב-, עובדת.
באופן יותר כללי, לכל , החבורה הדואלית לחבורה האדיטיבית עם הטופולוגיה הסטנדרטית איזומורפית ל-, למשל עם ההתאמה המוכללת הבאה-, כאשר המכפלה הפנימית היא המכפלה הפנימית הסטנדרטית על .
החבורה הדואלית לתת-חבורה הכפלית עם הטופולוגיה המושרה מהטופולוגיה הסטנדרטית, איזומורפית לחבורה האדיטיבית , עם הטופולוגיה הדיסקרטית.
ההתאמה נתונה על ידי הפונקציה כאשר תמונת מספר שלם היא פונקציה ב-.
להפך, החבורה הדואלית של איזומורפית ל- .
שתי הדוגמאות האחרונות הן מהמקרים הידועים ביותר שעונים על התכונות שראינו לגבי מרחבים קומפקטיים ומרחבים דיסקרטיים.
לכל , החבורה הדואלית של איזומורפית ל- עצמה.
כאן היא החבורה האדיטיבית "השלמים מודולו " עם הטופולוגיה הדיסקרטית.
לכל מספר ראשוני , החבורה הדואלית לחבורה האדיטיבית של שדה המספריים ה-אדיים עם הטופולוגיה ה-אדית איזומורפית ל- עצמה.
באנליזה הרמונית לומדים תחילה על שני מקרים של התמרת פורייה, שננסח כעת.
לאחר מכן, ניתן בעזרת החבורה הדואלית משמעות כללית יותר למושג "התמרת פורייה".
ננסח את המקרים ה"ידועים" באופן שיתאים להכללות שנציג:המקרה הראשון הוא ב-.
בהינתן פונקציה שהיא רציפה, חסומה ושהאינטרגל של על כל הישר הממשי מתכנס, ניתן להגדיר את התמרת פורייה.
התמרת פורייה של היא פונקציה , המוגדרת באופן הבא: .
ניתן להראות כי פונקציה זו גם היא רציפה וחסומה אך ניתן להבטיח "רק" כי האינטגרל של על כל הישר מתכנס.
המקרה השני הוא ב- , אשר איזומורפי כחבורה טופולוגית למרחב המנה (שהוא גם חבורת מנה) , נדבר אם כך במונחים של חבורה זו.
כאן, כל פונקציה שהיא רציפה נתפסת כפונקציה רציפה כאשר (שקול גם לפונקציה רציפה, מחזורית עם מחזור 1 על כל הישר הממשי).
כזו היא גם חסומה מקומפקטיות ומתקיים כי האינטגרל של ב- קיים.
במקרה זה, ניתן להגדיר את התמרת פורייה של להיות פונקציה כאשר היא החבורה האדיטיבית עם הטופולוגיה הדיסקרטית, באופן הבא: .
פונקציה זו היא רציפה מדיסקרטיות .
בנוסף, ניתן להראות גם את התכונות חסימות (נובע מלמת רימן-לבג) והתכנסות הטור שמהווה מושג של אינטגרציה על .על-מנת להכליל את המושג "התמרת פורייה" לחבורות אבליות קומפקטיות-מקומית, נכליל תחילה את מושג האינטגרל על חבורה קומפקטית-מקומית (לא בהכרח אבלית).
אנו לא נבנה כאן את אינטגרל האר, אלא נסביר את המוטיבציה.
לפירוט, ראו בביבליוגרפיה ואת הערך הוויקיפדי על מידת האר.
עבור חבורה קומפקטית-מקומית והאוסדורף , ברצוננו למצוא קבוצת פונקציות המקיימת תכונות מסוימות - נרצה שקבוצה זו תהווה מרחב וקטורי מעל ותכיל בין היתר את כל הפונקציות הרציפות עם תומך קומפקטי, כלומר .
על מרחב זה יהיה מוגדר פונקציונל ליניארי שאיננו פונקציונל האפס, שיקיים את התכונות הבאות:
לכל ולכל , עבור הפונקציה במשתנה שמוגדרת על ידי מתקיים כי .
פונקציונל כזה נקרא אינטגרל האר או אינטגרל האר שמאלי על .
משפט: קיים (ויחיד עד כדי כפל בסקלר חיובי) אינטגרל האר שמאלי על , שמוגדר על המרחב הווקטורי וניתן להרחבה למרחב וקטורי הנקרא .
מרחב זה מקיים - , כלומר זהו מרחב הפונקציות עם "אינטגרל מתכנס בהחלט".
נסמן לכל , את האינטגרל של על להיות - .
נסמן ב- את תת-המרחב הווקטורי המוגדר על ידי - .
כעת נעשה שימוש ראשון בחבורת הקרקטרים.
עבור חבורה אבלית קומפקטית-מקומית , עם ההגדרה של אינטגרל האר הנ"ל, לכל ולכל מתקיים לפי המשפט שהצגנו ולכן .
אם כך, נגדיר עבור את התמרת פורייה של להיות הפונקציה המוגדרת על ידי - .
זוהי אכן הכללה עבור המקרים שהצגנו עם החבורות האבליות והקומפקטיות מקומית .
במקרים אלו ראינו צורה מפורשת של החבורה הדואלית ובנוסף השימוש בצורות המתאימות של אינטגרל רימן נותן אינטגרל האר על .
מיחידות עד-כדי סקלר, התמרת פורייה ש"הכרנו" היא כעת אחת מאינסוף אפשרויות להגדיר התמרת פורייה על כל אחת מהחבורות.
דואר אוקראינה הוא שמה של חברת מניות ציבורית משותפת (באוקראינית: Публiчне акціонерне товариство «Укрпошта», בקיצור ПАТ «Укрпошта») שאחראית לכל תקשורת הדואר של אוקראינה וחברה באיגוד הדואר העולמי.
מייסד החברה ומחזיק המניות היחיד בה הוא משרד התשתיות של המדינה.
החברה מחזיקה כ-11.8 אלף סניפי דואר ברחבי אוקראינה ומעסיקה 67,069 אלף עובדים.
חברת דואר אוקראינה מנוהלת על ידי משרד התשתיות של אוקראינה ומהווה מפעיל הדואר הלאומי של אוקראינה על פי צו של קבינט השרים של אוקראינה מ-10 בינואר 2002. פעילות "דואר אוקראינה" מעוגנת בחוק "אודות תקשורת הדואר" מיום ה-4 באוקטובר 2001, כמו גם חוקים אחרים, הנחיות איגוד הדואר העולמי וצווים ממשלתיים.
החברה פועלת כגוף עצמאי מאז שנת 1994, כאשר הוקמה חברת "דואר אוקראינה" ("Ukrposhta"), ובחודש יולי 1998 אורגנה מחדש כחברה ממשלתית.
ב-2 בפברואר 1994, על בסיס החלטת קבינט השרים של אוקראינה, נוצרו החברות "Ukrposhta" (דואר אוקראינה) ו"Ukrelectromash" (חברת טלקומוניקציה), שהיו כפופים למשרד התקשורת של אוקראינה.
בשנת 1999, חברת הדואר שוב עברה ארגון מחדש ונוספו שיטות מספור חדשות.
על פי צו של שר התשתיות של אוקראינה מ-16 בפברואר 2017 החברה הפכה מחברה ממלכתית לחברת מניות ציבורית משותפת.
אירועי שנת 2014 צמצמו את שדה הפעילות הגאוגרפי של החברה: באפריל אותה שנה, "דואר אוקראינה" הפסיקה את פעילותה בחצי האי קרים ובסבסטופול, בדצמבר הפסיקה את פעילותה גם בשטחי הרפובליקה העממית של דונצק וברפובליקה העממית של לוהנסק.
על בסיס התשתיות שלה באזורים אלה הופיעו, בהתאמה, חברת "דואר קרים" (ב-21 באפריל), "דואר דונבאס" (ב-2 בדצמבר) ו"דואר הרפובליקה העממית של לוהנסק".
מאז 27 במרץ 2014 חדלה החברה לחלוטין לפעול בחצי האי קרים ובעיר סבסטופול.
דואר אחיד בְּפֵּנִי (Uniform Penny Post) הוא תעריף שהונהג בבריטניה ב-10 בינואר 1840. היה זה צעד נוסף, וחשוב במיוחד, בדרך להפעלת הרפורמה המקיפה במבנה שירות הדואר, אותה הציע רולנד היל לפרלמנט הבריטי מספר שנים קודם לכן.
עיקר הרפורמה המוצעת עסק באופן בו נקבעו תעריפי משלוח המכתבים ברחבי האימפריה הבריטית.
הכוונה הייתה לשנות מן הייסוד את השיטה המסובכת שהייתה נהוגה קודם לכן, לקבוע שיטה אחידה לחישוב עלות המשלוח, ולהוזיל משמעותית את מחירו של שירות הדואר.
עקרונות אלו מהווים גם כיום את הבסיס לאופן פעולתם של שירותי הדואר המודרניים בכל רחבי העולם.
מהותו של הדואר האחיד בפני
עיקר השינוי שחל ביום 10 בינואר 1840 התמקד בהנהגת תעריף אחיד של פני אחד עבור מכתבים רגילים במשקל בסיסי לכל רחבי בריטניה.
הדואר האחיד בפני החליף את הדואר האחיד בארבעה פני אשר הונהג רק כחודש קודם לכן, ביום 5 בדצמבר 1839. שלב זה ברפורמה הוזיל משמעותית של תעריף הדואר לרבע מן המחיר הקודם.
הנהגת התעריף החדש והזול נועדה לאפשר את הרחבת מעגל המשתמשים בשירותי הדואר, ולהגדיל את היקף ההתכתבות של אזרחי בריטניה בפרט ותושבי האימפריה הבריטית בכלל.
הייתה זו תקופה בה שירות הדואר היה אמצעי התקשורת היחיד שעמד לרשות האזרח מן השורה.
יוזמי הרפורמה קיוו כי האפשרות לשלוח ולקבל מכתבים תחזק את הקשרים בין בני משפחה וחברים במקומות רחוקים, תעודד את הרצון ללמוד קרא וכתוב בקרב אוכלוסייה כפרית נחשלת, ותעודד יוזמה עסקית ופעילות מסחרית וכלכלית בכל רחבי האימפריה.
ההודעה על תעריפי הדואר החדשים
שלושה ימים לפני כניסת הרפורמה לתוקף, ביום 7 בינואר 1840, פורסמה הודעה לציבור בה פורטו התעריפים וההסדרים החדשים בדואר.
החל מיום 10 בינואר 1840, הופחת תעריף המשלוח של מכתבים בתוך בריטניה.
עבור משלוח מכתב, שמשקלו לא עלה על חצי אונקיה (כ-15 גרם), נגבה מחיר של פני אחד, ללא כל התחשבות במרחק שבין מקום המשלוח וכתובת היעד.
באותה תקופה מקובל היה בבריטניה כי מקבל המכתב הוא זה שמשלם את דמי המשלוח.
על מנת לשכנע את הציבור לשנות את הנוהג, נקבע כי המחיר יהיה פני אחד רק אם התשלום יבוצע בעת המשלוח, בעוד שאם התשלום יבוצע בעת מסירת המכתב לנמען (כפי שהיה נהוג עד אז), יוכפל המחיר ועל מקבל המכתב יהיה לשלם שני פני.
משקל המכתב השפיע ישירות על מחיר המשלוח, וכל תוספת משקל חייבה תוספת תשלום:
מכתב שמשקלו עד חצי אונקיה – פני אחד
מכתב שמשקלו עולה על חצי אונקיה, אולם לא עולה על אונקיה אחת – שני פני
מכתב שמשקלו עולה על 1 אונקיה, אולם לא עולה על 2 אונקיות – ארבעה פני
מכתב שמשקלו עולה על 2 אונקיות, אולם אינו עולה על 3 אונקיות – שישה פני
וכך הלאה, תוך תוספת של שני פני עבור כל אונקיה נוספת.
למעט מספר חריגים (שלא פורטו בנוסח ההודעה), הוגבל משקל המכתבים לשש עשרה אונקיות (כחצי קילוגרם).
הדגש הרב שניתן בהודעה בנושא השפעת משקלו של המכתב על עלות המשלוח (נקודה המובנת כיום מאליה לכל לקוח של הדואר) נובע מן הנוהג שהיה קיים עד אז בדואר, ולפיו הושפע התעריף לא ממשקל המכתב, אלא ממספר הדפים שהיו כלולים בו.
התעריף נגבה באופן אחיד בכל בתי הדואר שברחבי בריטניה.
דגש נוסף בנושא תשלום במעמד המשלוח
ההודעה חוזרת ומדגישה כי אם התשלום לא יבוצע בעת המשלוח, יגבה כפל תשלום מן המקבל בעת מסירת המכתב בתוך בריטניה.
במחצית המאה התשע עשרה נהג הדואר הבריטי לשלוח את המכתבים המיועדים אל מעבר לחופי האי הבריטי באחת משתי דרכים:
בעדיפות ראשונה נעשה שימוש בספינות דואר ייעודיות שהופעלו ישירות על ידי שירותי הדואר, בין אם היו רכושו של הדואר ובין אם נחכרו במיוחד לצורך העברת מכתבים.
ספינות אלו כונו בשם "ספינות חבילה" (Packet Boats), ובהתאמה, מכתבים שנשלחו בדרך זו כונו בשם " מכתבי חבילה" (Packet Letters).
כאשר היה צורך להעביר דברי דואר ליעדים אליהם לא הפליגו ספינות הדואר הייעודיות, או במועדים בהם לא הייתה ספינת דואר זמינה להעברת מכתבים, נעשה שימוש בספינות פרטיות, או באניות המלחמה של הצי הבריטי, אשר הפליגו לנמל היעד הדרוש.
לדואר לא הייתה כל שליטה על נתיבי ההפלגה של ספינות אלו, או על הזמן שייקח להן להגיע לנמל היעד.
השימוש בספינות אלו נעשה על פי חוק, שהתקבל בפרלמנט הבריטי בשנת 1799, והתיר למנהלי הדואר להעביר מכתבים באמצעות ספינות שאינן בשליטת הדואר.
בחוק נקבע כי מחיר העברת המכתבים בספינות אלו יהיה מחצית ממחיר ההעברה בספינות הדואר.
בהודעה על הפחתת תעריפי הדואר בינואר 1840, נכתב כי עבור משלוח מכתב באמצעות ספינת הדואר הייעודיות יגבה מחיר השווה לתעריף המשלוח בתוך בריטניה כפול 12, ואילו עבור משלוח מכתב באמצעות ספינה פרטית יגבה מחיר השווה לתעריף המשלוח בתוך בריטניה כפול 8.
בתקופה שקדמה להקמת איגוד הדואר העולמי, והסדרת תעריפי הדואר בין מדינות, משלוח מכתבים למדינות זרות היה כרוך בבירוקרטיה רבה ובעלות גבוהה.
בהודעה לא פורטו התעריפים השונים למשלוח דואר באמצעות ספינות הדואר הייעודיות, ונאמר רק כי ניתן יהיה לברר את הנושא בבתי הדואר.
ההודעה מציינת כי מחיר המשלוח של מכתבים באמצעות ספינות פרטיות אינו משתנה, בין אם מדובר בארצות זרות ובין אם מדובר במושבות בריטניה.
על מכתבים שנשלחו למושבות בריטניה או לארצות זרות לא חלה מגבלת המשקל שהוטלה על מכתבים שנשלחו בתוך בריטניה.
למעט מקרים חריגים, לגביהם ניתן היה לברר בבתי הדואר, חובה היה לשלם מראש עבור המכתבים היוצאים אל מחוץ לבריטניה.
אם השולח היה מעוניין להוזיל את עלות המשלוח, ולשלוח את המכתב באמצעות ספינה פרטית, הוא נדרש לציין זאת במפורש על המכתב באמצעות המילים "מכתב אוניה" (Ship Letter).
בהודעה נכתב כי מעבר להסדרים שפורטו בה, היו קיימות מספר אפשרויות נוספות למשלוח דואר.
אפשרויות אלו, שהיו בעלות חשיבות מועטה, הושמטו מנוסח ההודעה, והציבור הוזמן לברר אודותיהן בבתי הדואר.
הציבור הוזהר כי אין לשלוח באמצעות הדואר פריטים העלולים להינזק אם ידרכו עליהם או ימחצו אותם בתוך שקי הדואר.
הודגש כי יש לרשום באופן ברור כתובת מלאה על כל המכתבים.
הציבור התבקש לשלוח את המכתבים בבתי הדואר מוקדם ככל האפשר.
הנהגת התעריף המוזל התקבלה על ידי הציבור הרחב בהתלהבות עצומה.
אלפי אנשים צבאו על דלתות בית הדואר המרכזי של לונדון, ומנהל בית הדואר נאלץ לשנות לחלוטין את מערך הפקידים בסניף.
יום לפני הנהגת הרפורמה היה רק פקיד אחד בסניף שעסק בקבלת מכתבים למשלוח, ובבוקר הפעלת הרפורמה הוצבו בכל אחת משש עשרה העמדות בסניף שני פקידים, וכולם עסקו בקבלת מכתבים למשלוח.
בכל רחבי לונדון נשלחו ביום הראשון להפעלת התעריף החדש 112 אלף מכתבים.
התלהבות זו לא שכחה גם בימים שלאחר מכן, והציבור המשיך לשלוח מכתבים בקצב הולך וגובר.
מרישומי שלטונות הדואר עולה כי מספר המכתבים שנשלחו בבריטניה בשנת 1839 עמד על 76 מיליון מכתבים, ואילו בשנת 1840, עם הנהגת התעריף האחיד והמוזל, הוכפל מספר זה ועמד על 168 מיליון מכתבים.
עשר שנים לאחר מכן, בשנת 1850, כבר עמד המספר על 350 מיליון מכתבים בשנה.
הוזלת תעריפי הדואר הובילה למהפכה של ממש בפעילות המסחרית ובקידום ההשכלה בבריטניה.
אנשים רבים, שקודם לכן לא היה באפשרותם לשלוח ולקבל מכתבים, הצטרפו אל מעגל לקוחות הדואר.
הייתה זו הגשמה מלאה של התקוות אותן תלו מקבלי ההחלטות ברפורמה המקיפה שביצעו, ולמרות הירידה החדה בהכנסות האוצר הבריטי עקב ההורדה של תעריפי הדואר, הוחלט להמשיך ולקדם את הרפורמה.
השלב השלישי, והמפורסם ביותר, מבין שלבי הרפורמה, הופעל ביום 6 במאי 1840, עם הכנסתו לשימוש של בול הדואר כאמצעי להוכחת התשלום עבור המכתב.
דואן למונט בלייר הוא כדורסלן אמריקאי, המשחק בעמדות הפאוור פורוורד והסנטר.
בין השנים 2009–2016 שיחק בליגת ה-NBA, וממוצעיו הכוללים לאורך התקופה הם 6.8 נקודות ו-5.1 ריבאונדים למשחק.
בלייר נולד וגדל בפיטסבורג שבפנסילבניה, ובשנת 2007 החל ללמוד באוניברסיטת פיטסבורג.
בעונתו הראשונה בקבוצת הכדורסל של האוניברסיטה, אליה הצטרף יחד עם בראד וונאמייקר, שימש כשחקן חמישייה קבוע, ותרם 11.6 נקודות ו-9.1 ריבאונדים בממוצע למשחק.
בעונת 2008/2009 הוביל את קבוצתו להעפלתה הראשונה מזה 35 שנים לשלב רבע גמר טורניר אליפות המכללות (NCAA Elite Eight), עם ממוצעים של 15.7 נקודות ו-12.3 ריבאונדים למשחק.
במשחק רבע הגמר קלע בלייר 20 נקודות והוריד 10 ריבאונדים, אך קבוצתו הפסידה מול אוניברסיטת וילאנובה בתוצאה 76–78. בסיום אותה עונה זכה בתואר "שחקן העונה של מחוז Big-East" (במשותף עם האשים ת'אביט), ונבחר לחמישיית העונה של ליגת המכללות (First-team All-American), לצדם של סטפן קרי, ג'יימס הארדן, בלייק גריפין וטיילר האנסברו.
באפריל 2009 הודיע על עזיבת אוניברסיטת פיטסבורג, לאחר שנתיים בלבד, לטובת התמודדות לבחירה בדראפט ה-NBA.
בדראפט ה-NBA 2009 נבחר בלייר בבחירה ה-37, על ידי סן אנטוניו ספרס.
ב-13 בינואר 2010 קלע 23 נקודות ואסף 21 ריבאונדים במשחק מול אוקלהומה סיטי ת'אנדר, ובכך הפך לרוקי הראשון שמשיג לפחות 20 נקודות ו-20 ריבאונדים במשחק, מאז עשה זאת חברו לקבוצה טים דאנקן בעונת .
במשחק האחרון של אותה עונה שחזר את הישגו כשקלע 27 נקודות והוריד 23 ריבאונדים במשחק מול דאלאס מאבריקס.
לאורך העונה רשם ממוצעים של 7.8 נקודות ו-6.4 ריבאונדים למשחק, ובסיומה נבחר לחמישיית הרוקיז השנייה של העונה.
בספטמבר 2011 הצטרף לקבוצת קרסניה קריליה סמרה מליגת העל הרוסית, בשל שביתת השחקנים ב-NBA.
עם תום השביתה בדצמבר 2011 חזר לשחק עבור הספרס, ועד לסיום עונת קלע שיא קריירה של 9.5 נקודות בממוצע למשחק כשחקן החמישייה הפותחת.
בעונת איבד את מקומו בחמישייה, וקלע 5.4 נקודות ב-14.0 דקות בממוצע למשחק בלבד.
בפלייאוף 2013 העפילו הספרס לסדרת גמר ה-NBA, אולם הפסידו מול מיאמי היט בתוצאה 3–4.
לקראת עונת חתם על חוזה בדאלאס מאבריקס.
בעונתו היחידה בדאלאס קלע 6.4 נקודות בממוצע למשחק, והודח עם קבוצתו בסיבוב הפלייאוף הראשון.
ביולי 2014 סיכם על חוזה לשתי עונות בוושינגטון ויזארדס, והועבר אליה בעסקת "החתמה והעברה" (Sign-and-trade).
בעונת שותף ב-29 משחקים בלבד, ולא שיחק באף אחד מעשרת משחקי הפלייאוף של הוויזארדס.
בפברואר 2016 הועבר עם כריס האמפריז ובחירת דראפט עתידית לפיניקס סאנס, בתמורה למרקיף מוריס, ומיד שוחרר מהסאנס.
בספטמבר 2016 חתם על חוזה בקבוצת ג'יאנגסו מאנקי קינגס מליגת העל הסינית.
בעשרת משחקיו בקבוצה קלע 24.1 נקודות ואסף 13.6 ריבאונדים בממוצע למשחק, בטרם שוחרר.
בינואר 2017 הצטרף לטקסס לג'נדס מליגת הפיתוח של ה-NBA, וכחודש לאחר מכן הועבר בטרייד ללוס אנג'לס די-פנדרס.
ב-19 משחקיו בשתי הקבוצות קלע 11.1 נקודות בממוצע למשחק.
בעונת 2017/2018 שיחק עבור סן לורנסו מליגת העל הארגנטינאית.
באוקטובר 2018 חזר לשחק בליגת הפיתוח, כאשר חתם על חוזה באוסטין ספרס.
דואן ואן האו (בוייטנאמית: Đoàn Văn Hậu; נולד ב-19 באפריל 1999 בתאי בין שבווייטנאם) הוא כדורגלן וייטנאמי המשחק בעמדת המגן השמאלי בקבוצת האנוי מליגת העל הווייטנאמית ובנבחרת וייטנאם.
האו גדל במחלקת הנוער של האנוי מליגת העל הווייטנאמית, והחל לשחק בקבוצה הבוגרת של המועדון בשנת 2017, כשהיה בן 17. הוא זכה עם המועדון בשתי אליפויות וייטנאם, בעונות ו-, ובסופר קאפ הווייטנאמי בשנת 2019, ונכלל בקבוצת העונה בליגה בעונת .
ב-2 בספטמבר 2019 הושאל האו להירנפיין מליגת העל ההולנדית למשך עונה אחת.
ב-17 בדצמבר ערך את הופעת הבכורה שלו במועדון, בניצחון 2-0 על רודה במסגרת הסיבוב השני של הגביע ההולנדי, והפך להיות השחקן הווייטנאמי הראשון שמשחק בהולנד.
זו הייתה הופעתו היחידה במדי המועדון, והוא לא זכה לדקות משחק במסגרת הליגה.
ב-1 באוגוסט 2020 חזר האו להאנוי, לאחר שהמשא ומתן בין הירנפיין להאנוי בנוגע להארכת תקופת ההשאלה שלו להירנפיין נכשל.
ב-5 בספטמבר 2017 ערך האו את הופעת הבכורה שלו בנבחרת וייטנאם, בניצחון 2-1 על נבחרת קמבודיה במסגרת מוקדמות גביע אסיה 2019.
הוא היה חלק מסגל נבחרת וייטנאם בטורניר אליפות דרום אסיה , בו זכתה נבחרתו, וערך שבע הופעות בטורניר.
הוא היה חלק מסגל נבחרת וייטנאם בטורניר גביע אסיה 2019, ערך בו חמש הופעות, ונבחר כאחד מעשרת השחקנים הצעירים המצטיינים של הטורניר.
דויטשה פוסט (DP), היה שירות הדואר והטלקומוניקציה של גרמניה המזרחית, בבעלות המדינה.
הדויטשה פוסט היה תחת שליטת משרד שירותי הדואר והטלקומוניקציה של גרמניה המזרחית.
שירות הדואר היה פעיל מ-1949 ועד איחוד גרמניה מחדש ב-3 באוקטובר 1990.
עם סופה של מלחמת העולם השנייה באירופה במאי 1945, מועצת כוחות בעלות הברית ירשה את המשטר הנאצי בגרמניה.
כחלק ממהלך זה ה"דויטשה רייכספוסט" (שירות הדואר ברייך הגרמני) נשלט בידי כוחות הכיבוש בגרמניה, ובברלין היה מחולק לארבעת הסקטורים שלה.
השטחים ממזרח לקו אודר-נייסה היו תחת הרשויות הפולניות והסובייטיות.
אחד מהצעדים הראשונים לשחזור הממשל האזרחי בגרמניה היה שחזור שירותי הדואר והטלקומוניקציה.
מנהלת שירותי התקשורת המרכזית הגרמנית החלה את עבודתה בשטח הכיבוש הסובייטי בגרמניה תחת אזור השיפוט של מנהלת הצבא הסובייטי בגרמניה ב-27 ביולי 1945. משרדי הדואר בשטחי הכיבוש הסובייטי נפלו לסמכותו.
בהתחלה, מדינות גרמניה בשטח הכיבוש הסובייטי יצרו בולים משלהן, אך ב-1946 החלה הנפקת בולים הנושאים את השם "דויטשה פוסט" התקפים בכל ארבעת אזורי הכיבוש בגרמניה.
כאשר תהליך משא ומתן הקשור לרפורמות כלליות במטבע הגרמני כשלו, המשיכו בעלות הברית המערביות עם רפורמות המטבע בגרמניה המערבית, וב-21 ביוני 1948 המארק הגרמני הובא לראשונה.
בתגובה, הכריזה ברית המועצות על הרפורמות שלה במטבע המזרח גרמני ב-24 ביוני 1948, ומכך נוצר המארק המזרח גרמני, ונהיה המטבע של שטח הכיבוש הסובייטי.
תהליך זה היווה את הבסיס להפרדה הכלכלית בין שתי המדינות הגרמניות.
ביולי 1948, על הבולים שהיו בשימוש כללי מקודם הודפס הכיתוב "שטח הכיבוש הסובייטי" וכתוצאה מכך שטח הכיבוש הסובייטי הדפיס בולים שונים משטחי הכיבוש המערביים, תחת השם "דויטשה פוסט".
הרפובליקה הפדרלית הגרמנית נוסדה ב-23 במאי 1949, הרפובליקה הדמוקרטית הגרמנית אחריה ב-7 באוקטובר 1949. בגרמניה המערבית ה"דויטשה פוסט" שינה שמו ל"דויטה בונדספוסט" ב-1950, בזמן שגרמניה המזרחית שימרה את השם "דויטשה פוסט".
בגלל סטטוס הכיבוש של ברלין, שירות הדואר של מערב ברלין היה באופן טכני עצמאי מהבונדספוט המערב-גרמני.
הוא היה ידוע בתור "דויטשה בונדספוסט ברלין".
המהלך לא עבר גם בשירות הדואר של גרמניה המזרחית.
באופן דומה לשירותי דואר אחרים באירופה עד שנות התשעים, הדויטשה פוסט סיפק את השירותים הבאים בכל גרמניה המזרחית:
כמו במדינות אירופאיות אחרות, אף על פי ששירותי הבנקאות היו נגישים גם דרך מוסדות אחרים, נהנה הדויטשה פוסט ממונופול על סיפוק שירות הדואר והתקשורת בתוך גרמניה המזרחית (כולל ברלין המזרחית).
הדויטשה פוסט תחזק 2279 יחידות דואר בכל גרמניה המזרחית, בנוסף ל-9586 משרדים אחרים ויחידות אחרות.
ב-1985 הדויטשה פוסט הוביל 1.273 מיליארד יחידות דואר ו-15 מיליון חבילות, בזמן שמערכת הטלפון טיפלה ב-767 מיליון שיחות בין-לאומיות ו1.317 מיליארד שיחות טלפון מקומיות.
הבול הראשון הונפק ב-9 באוקטובר 1949, וציין את יום השנה ה-75 של איגוד הדואר העולמי.
שירות דואר אוויר רגיל התחיל ב-1950, התחיל בשירות דואר לברית המועצות ואחר כך למדינות אחרות.
עם היווסדותן של שתי מדינות גרמניות, דואר בין השתיים טופל לפי רגולציות של איגוד הדואר העולמי.
על פי סקוט קאטלוג, במשך 41 השנים הבאות הדויטשה פוסט הנפיק יותר בולים מכל ישות דואר אחרת בגרמניה - 2,802 בולים שונים הכוללים בולי ציון מיוחדים, 191 בולים המיועדים לגיוס כספים (semi postal), ו-16 בולי דואר אוויר.
בולים הונפקו גם במידה מסוימת עבור מכירה וצבירת מטבע זר מחוץ לגרמניה המזרחית, אף על פי שהבולים היו תקפים לדואר הם לא הוצאו למחזור הכללי של הבולים אלא נמכו ישירות לסוחרי בולים מחוץ לגרמניה המזרחית.
הדויטשה פוסט התחיל שימוש במסורת של יצירת בול מסוים במחזור בין-לאומי קטן באופן מיוחד, ובכך באופן מלאכותי להגדיל את הערך של הבול.
פיזור כתבי עת וגביית אגרות רדיו וטלוויזיה
הדויטשה פוסט החזיק במונופול על פיזור כתבי עת בגרמניה המזרחית, גם דרך שיווק וגם דרך מינוי.
הדויטשה פוסט החזיק ברשימה מרכזית של כתבי עת, מקומיים וזרים, המאושרים למכירה.
כתב עת אשר לא הצליח להיכנס לרשימה זו הוכנס לחרם על הסירקולציה שלו או למכירתו בתוך גרמניה המזרחית.
כתבי עת זרים שאושרו במדינה כמעט תמיד הגיעו ממדיניות סוציאליסטיות אחרות, כמו ברית המועצות.
מרב הפיזור של כתבי העת נעשה על ידי רשת קיוסקים בגרמניה המזרחית, כולל תחנות רכבת, תחנות דלק, ובאזורים עירוניים.
שילוח דרך מינוי היה נדיר למדי.
מרבית כתבי העת המערב-גרמניים (והמערב-אירופאים) הוצאו מהרשימה.
עם זאת, בסוף שנות השמונים, אפילו כמה כתבי עת סובייטים, כמו כתב העת הפופולרי "ספוטניק" הוצא מהרשימה המאושרת, והוכנס לחרם.
למרות זאת, באוקטובר 1989, המשרד לשירותי דואר וטלקומוניקציה הכריז על כך ש"ספוטניק" הוחזר לרשימה.
עם איחודה של גרמניה מחדש ב-3 באוקטובר 1990, הדויטשה פוסט נהיה חלק מדויטשה בונדספוסט, אשר בזמנו הופרט לדויטשה פוסט ב-1 בינואר 1995. כחלק מתאריך האיחוד, בולי הדויטשה פוסט המזרח-גרמני נהיו תקפים גם עבור גרמניה המערבית וברלין המערבית, החל מ-2 ביולי 1990 והפוך, עד לפוג תוקפם.
דואן אלמדאר (בטורקית: Doğan Alemdar; נולד ב-29 באוקטובר 2002 בקייסרי שבטורקיה) הוא כדורגלן טורקי המשחק בעמדת השוער בקבוצת סטאד רן מליגת העל הצרפתית ובנבחרת טורקיה.
אלמדאר נולד בקייסרי שבטורקיה, וגדל במחלקת הנוער של קייסריספור המקומית.
בשנת 2019 החל לשחק בקבוצה הבוגרת של המועדון, ובסך הכל ערך 29 הופעות במדי המועדון במסגרת ליגת העל הטורקית.
ב-18 באוגוסט 2021 חתם אלמדאר בסטאד רן מליגת העל הצרפתית.
ב-2 בינואר 2022 ערך את הופעת הבכורה שלו במועדון, בהפסד לנאנסי במסגרת הגביע הצרפתי.
ב-8 בינואר ערך את הופעת הבכורה שלו במסגרת הליגה, בהפסד 0–1 ללאנס במסגרת המחזור ה-20 לעונת 2021/2022. בסך הכל ערך אלמדאר 12 הופעות ליגה במדי המועדון בעונתו הראשונה.
ב-7 ביוני 2022 ערך אלמדאר את הופעת הבכורה שלו בנבחרת טורקיה, בניצחון 0–6 על נבחרת ליטא במסגרת ליגת האומות 2022/2023.
דוּאַפּ תומאס רית' הוא כדורסלן אוסטרלי המשחק בקבוצת פורטלנד טרייל בלייזרס מליגת ה-NBA, בעמדת הסנטר.
רית' נולד בכפר ואאט (Waat) שבדרום סודאן, ובגיל 9 עבר עם אביו וששת אֶחיו לפרת', אוסטרליה.
בשנת 2014 עבר להתגורר בארצות הברית, על מנת להשתתף בליגת המכללות האמריקאית.
בין השנים 2014–2016 למד במכללת לי שבבייטאון, טקסס, ובשנתיים הבאות למד באוניברסיטת המדינה של לואיזיאנה.
בשתי עונותיו בקבוצת האוניברסיטה רשם ממוצעים של 12.3 נקודות, 5.8 ריבאונדים ו-1.2 חסימות למשחק.
לאחר שלא נבחר בדראפט ה-NBA 2018, הצטרף רית' לקבוצת FMP בלגרד מליגת העל הסרבית.
לאחר שנתיים עבר לכוכב האדום בלגרד, עמה זכה בשנת 2021 באליפות הליגה האדריאטית ובאליפות ליגת העל הסרבית.
בעונת 2021/2022 שיחק בקבוצת אילוורה הוקס מליגת העל האוסטרלית.
ב-28 משחקיו בקבוצה קלע 15.0 נקודות בממוצע למשחק.
בעונת 2022/2023 עבר לשחק בצ'ינגדאו איגלס מליגת העל הסינית, במדיה קלע 18.2 נקודות למשחק.
באפריל 2023 הצטרף לאל ריאדי ביירות, והוביל אותה לזכייה באליפות ליגת העל הלבנונית, כשקלע 29 במשחק הגמר המכריע.
באוקטובר 2023 חתם על "חוזה דו-כיווני" בפורטלנד טרייל בלייזרס מליגת ה-NBA.
רית' ייצג את נבחרת אוסטרליה בכדורסל באולימפיאדת טוקיו (2020), וזכה עמה במדליית הארד.
כמו כן השתתף עם נבחרת אוסטרליה בגביע העולם בכדורסל 2023.
דואר אפגניסטן הוא ארגון הדואר והשליחויות הלאומי של אפגניסטן, שמטהו ממוקם בקאבול.
יש לו סניפים בכל 34 המחוזות ובכ-420 הנפות של אפגניסטן.
למרבית הבתים באפגניסטן, במיוחד בשכונות הוותיקות ובאזורים הכפריים, לא מוגדרת כתובת רחוב.
מסיבה זו, במקום כתובות רחוב, הדואר באפגניסטן עושה שימוש בשמות ובכלים אחרים לאיתור כתובות.
הקמתו של שירות דואר רשמי באפגניסטן נזקפת לזכותו של שיר עלי ח'אן, אמיר אפגניסטן, שהקים לראשונה באפגניסטן שירות דואר בשנות ה-60 של המאה ה-19, כחלק מתוכנית רחבה יותר למודרניזציה של אפגניסטן.
עד לסוף שנות ה-70 של המאה ה-20, טרם המהפכה האסלאמית באיראן, השירות התפתח לאחד משירותי הדואר המפותחים ביותר באזור מרכז אסיה, עם פריסה נרחבת ויכולת לקבל ולהפיץ מכתבים בכל רחבי העולם.
1870: הוקם משרד הדואר הראשי בקאבול וכן סניפי דואר בבירה של כל מחוז במדינה, לשם אספקת שירותי דואר בסיסיים.
1892: הוקם סניף דואר סמוך לארג.
1908: רשת הדואר המשיכה להתפתח ולהתרחב.
1918: המינהל הכללי של הדואר, הטלגרף והטלפון הוכפף למשרד הפנים האפגני.
הושלמה הקמתם של סניפי דואר בכל אחת מהערים הגדולות במדינה.
1925: הושק שירות דואר בינלאומי בין אפגניסטן להודו הבריטית דרך טורקהאם.
1928: המינהל הכללי של הדואר, הטלגרף והטלפון התנתק ממשרד הפנים והפך למשרד ממשלתי עצמאי.
אפגניסטן הצטרפה לאיגוד הדואר העולמי, ונחתמו הסכמים עם חברות פרטיות שונות להרחבת משלוחי הדואר.
1929: החל שינוע דואר בכלי רכב לכיוון טורקהאם וקנדהאר.
החל משלוח מגוון סוגי דואר בתוך המדינה ומחוצה לה, כולל מכתבים, גלויות, עיתונים, מגזינים, חומרים מודפסים וחבילות.
1934: שם מינהל הדואר שונה למחלקת הטלפון והטלגרף, ולאחר מכן הפך רשמית למשרד התקשורת האפגני.
1973: תוקן חוק שירותי הדואר.
במהלך שנות ה-90 של המאה ה-20, פעילותו של שירות הדואר האפגני הושעתה עקב מלחמת האזרחים במדינה.
באותה תקופה, משלוח מכתב משמעותו הייתה בדרך כלל מציאת אדם שנוסע בכיוון היעד ומוכן לשאת מכתב עמו, בתקווה שזה יגיע ליעדו בסופו של דבר.
שירות הדואר החל לתפקד שוב בהדרגה לאחר הפלת שלטון הטליבאן בתחילת המאה ה-21 ובמהלך כהונתו של הנשיא חאמיד כרזאי, במיוחד בנוגע למשלוח מכתבים וחבילות.
בהמשך, בין השנים 2017 ל-2021, דואר אפגניסטן הרחיב את פעילותו לתחומים נוספים: שינוע מטענים, שירותי מסחר אלקטרוני ואספקת שירותי מידע לסוכנויות ממשלתיות נוספות.
בתחילת העשור השלישי של המאה ה-21 היו באפגניסטן כ-3,000 נקודות חלוקת דואר לשימוש הציבור, סניף דואר אחד או שניים בכל מחוז, וסוכנות דואר אחת לפחות בכל נפה.
ג'יילה ג'ימיה היקמון (בעברית: Jaylah Ji'mya Hickmon; נולדה ב-14 באוגוסט 1998), ידועה בשם הבמה דואצ'י , היא ראפרית וזמרת אמריקאית זוכת פרס גראמי.
ג'יילה ג'ימיה היקמון נולדה וגדלה בטמפה, פלורידה, ב-14 באוגוסט 1998. היא הבכורה מבין שלושה אחים, כאשר שתי אחיותיה הן תאומות.
היא תיארה את התבגרותה ככזו שנערכה באווירה נוצרית.
בשנת 2016 למדה בבית הספר התיכון Howard W.
Blake בטמפה, והתעניינה במגוון אמנויות כמו בלט, ריקודי סטפס, משחק, עידוד והתעמלות קרקע.
בתחילה תכננה להיות זמרת מקהלות מקצועית, אך לבסוף פנתה ליצור ולהוציא את המוזיקה שלה באופן עצמאי בעקבות עידוד של חבר.
דואצ'י החלה לכתוב שירה וליצור ראפ במהלך לימודיה בתיכון, והחלה להפיק מוזיקה לפני שנת 2014. היא הוציאה את שירה הראשון "Girls" בסאונדקלאוד בשנת 2016 תחת השם Iamdoechii.
מיני-אלבום הבכורה שלה, Oh the Places You'll Go, מומן על ידה ויצא בשנת 2020. המגזין רולינג סטון תיאר את האלבום כתערובת של פופ, דאנס והיפ הופ.
הסינגל "Yucky Blucky Fruitcake" מתוך האלבום יצא בספטמבר 2020, והפך לוויראלי בטיקטוק בשנת 2021, מה שזיכה אותה בתשומת לב מחברות תקליטים.
באותה שנה הוציאה את מיני-אלבומה השני Bra-Less, השתתפה בשיר "Wat U Sed" של אייזיאה רשאד מתוך אלבומו The House Is Burning, ואף הופיעה איתו בטקס פרסי BET היפ-הופ 2021.
במרץ 2022, חתמה דואצ'י על חוזה עם קפיטול רקורדס וטופ דואוג אנטרטיינמנט, והייתה לראפרית הראשונה שחתמה עם חברת התקליטים האחרונה.
באותו חודש יצא הסינגל הראשון שלה במסגרת החוזה, "Persuasive", והשתתפה בשיר "Trampoline" של דייוויד גטה ואפרוג'ק יחד עם מיסי אליוט וביה.
באפריל 2022 הוציאה את השיר "Crazy" וקליפ נלווה.
ב-5 באוגוסט 2022 יצא מיני-אלבומה השני במסגרת חוזה עם חברת תקליטים גדולה, She / Her / Black Bitch.
הופעתה ביולי 2022 עם השיר "Persuasive" הייתה מועמדת לפרס "הופעת הפוש של השנה" בטקס פרסי הווידאו קליפים של MTV לשנת 2022.
באפריל 2023, הופיעה בפסטיבל קואצ'לה, ובאותה שנה הופיעה לראשונה כשחקנית בסרט הדרמה "אמא אדמה" בבימוי סבנה ליף.
באוגוסט 2024 הוציאה את המיקסטייפ Alligator Bites Never Heal, שעליו זכתה בפרס גראמי לאלבום הראפ הטוב ביותר בפברואר 2025 והפכה לאישה השלישית בהיסטוריה שזוכה בפרס הזה.
באוקטובר 2024 השתתפה באלבום Chromakopia של טיילר, דה קריאייטור.
במרץ 2025 היא הוכתרה כאשת השנה של מגזין בילבורד.
ב-9 במאי 2025 הצטרפה בהפתעה לרמיקס של השיר "Timeless" של דה ויקנד ופלייבוי קרטי.
כתב רולינג סטון, מנקפר קונטה, תיאר את סגנון הראפ של דואצ'י כ"מלא חיים" והוסיף ששיריה ניחנים בנרטיב "ייחודי ומשעשע".
פעמים רבות משווים את סגנונה לזה של ניקי מינאז', מיסי אליוט ואזיליה בנקס.
היא מתארת את המוזיקה שלה כהיפ הופ אלטרנטיבי, וציינה את מינאז', לורן היל, קניה וסט, קנדריק לאמאר, ליל קים, מרי ג'יי בלייג', מיסי אליוט, סיזה וביונסה כהשפעותיה העיקריות.
דואצ'י טוענת שההתכחשות לאינטלקטואליות של הראפ נובעת מגזענות וסיפרה שהיא נמשכת לכישרון הטהור שבז'אנר.
דואצ'י מתגוררת בלוס אנג'לס, אם כי חיה זמן מה בניו יורק לפני מגפת הקורונה.
היא ביסקסואלית ומפרסמת ולוגים ביוטיוב על חיי היום-יום שלה.
בראיון משנת 2024 עם ג'ו באדן, סיפרה כי היא שומרת על אורח חיים פיכח בעקבות אורח חיים של שתייה מרובה בעבר.
באפריל 2025 אישרה כי היא נמצאת במערכת יחסים עם אישה, ואמרה ש"עצם הקיום שלי כאישה שחורה קווירית הוא תרומה גדולה להיפ-הופ".
דוב (נרשם גם: דב, שם מדעי: Ursus) הוא סוג במשפחת הדוביים מתת-משפחת הדובים, בתוכו מרבית מיני הדובים החיים – 4 מינים.
דוב לבן ודוב קודיאק הם טורפי היבשה הגדולים ביותר כיום, עם משקל של 700 ק"ג ואף יותר.
מינים אלה מצויים ביערות, שדות ומורדות הרים ברחבי אמריקה הצפונית ואירואסיה.
הדוב הלבן הוא היחיד החי בקוטב הצפוני והוא מסוגל לשחות בלב הים הפתוח.
הדובים הם אוכלי כל ברובם, למעט הדוב הלבן.
הם משתמשים בכפותיהם הגדולות כדי לחפור ולהוציא שורשים או חרקים מהאדמה.
הם גם ירדפו אחרי טרף כמו דגי סלמון ואף על גורי פרסתנים צעירים.
בתזונתם הם נחשבים להיפוקרניבורים, אך הדוב הלבן, המצוי באזורים בהם אין כמעט אוכל הוא היפרקרניבור הצד כלבי ים, איילים וטרף דומה.
דּוֹבֵ"ב הוא מושב בגליל העליון, כשבעה ק"מ מצפון להר מירון, סמוך לגבול הצפון.
המושב נכלל במועצה האזורית מרום הגליל ומסונף לתנועת המושבים.
שם המושב הוא ראשי תיבות שמו של דוד בלוך-בלומנפלד, מראשי תנועת העבודה בארץ ישראל, שהיה ראש עיריית תל אביב.
שמורת הר דוב"ב נמצאת כקילומטר צפונית-מערבית למושב, סמוך לגבול לבנון.
הביקור בה מותנה באישור ביטחוני.
המושב נוסד בשנת 1958 על ידי עולים ממרוקו ומפרס במסגרת תנועת מן העיר אל הכפר.
וכחלק ממדיניות יהוד הגליל, על אדמות הכפר הערבי הנטוש בירעם.
בעת הקמתו קיבלה כל משפחה 20 דונם בנוסף קיבל המושב 4,000 דונם של אדמת מרעה.
אולם המושב ננטש לאחר זמן קצר עקב קשיי הסתגלות של התושבים ומחסור בפרנסה.
המושב יישב מחדש בנובמבר 1963⁩.
בינואר 1971 פגע ביישוב טיל נ"ט ששוגר מלבנון אך הוא לא גרם לנפגעים או נזק.
בשנת 1972 החלו דיונים על החזרת עקורי איקרית ובירעם לכפריהם, תושבי המושב הביעו התנגדות נחרצת למהלך.
ביולי 1976 הוקמה מרפאה ליד המושב עבור תושבי דרום לבנון במסגרת מדיניות הגדר הטובה.
בפברואר 1986 החלה שמועה במושב על מכשפה שנראתה מספר פעמים באישון ליליה ברחבי היישוב.
הסיפור גרם לסערה תקשורתית וחרדה שפקדה את המושב, ובעיקר את ילדיו.
במהלך מלחמת לבנון הראשונה נפלו במושב קטיושות ופצצות מרגמה.
בנוסף פרצה חטיבת מרכבות הפלדה ציר באורך עשרה ק"מ בין המושב לבין העיירה בינת ג'בייל, באמצעות בולדוזרים קטרפילר די-9, ציר ששימש לחילוץ פצועים.
באוקטובר 2008 אושרה למושב הרחבה קהילתית של 96 יחידות דיור צמודות קרקע על מגרשים בשטח של 650 מ"ר.
החל מסוף העשור השני של המאה ה-21 החל ארגון חזבאללה להקים עמדות בנקודות שונות מצדו השני של הגבול, סמוך למושב, זאת בניגוד להחלטה 1701 של מועצת הביטחון של האו"ם.
בעקבות פריצת מלחמת חרבות ברזל פונה היישוב מתושביו, בשבוע השני למלחמה.
רובם למלון לאונרדו קלאב טבריה.
ב-12 בנובמבר 2023 פגע ביישוב טיל נ"ט ששוגר מלבנון.
מהירי נהרג עובד חברת החשמל ונפצעו חמישה.
בהמשך המלחמה נפגע המושב עוד פעמים רבות מירי נ"ט ופצמ"רים.
הירי גרם לנזק כבד לבתים ביישוב.
למרות הסכם הפסקת האש עם לבנון הודיעה ממשלת ישראל, בדצמבר 2024, כי המושב ויישובים סמוכים ימשיכו להיות מפונים עד פברואר 2025 לפחות.
מרבית תושבי המושב עוסקים בחקלאות.
בעבר היה הענף העיקרי מטעים (תפוח עץ, אגס, אפרסק, שזיף).
כיום הענף העיקרי הוא הלול (בעיקר מטילות ומעט פטם).
כן קיימים מספר משקים המתמחים בגידול בקר לבשר ומתבססים על מרעה, ומשקים המתמחים בגידול כבשים לבשר, ומתבססים על האבסת מספוא בדיר.
במושב גם מספר משקים, אשר בנו חדרי אירוח, ומתמחים בתיירות מקומית בגליל.
החל משנת 1982 חווה המושב משבר כלכלי, כחלק ממשבר חובות המושבים הארצי.
עד שנת 1989 הגיע החוב הממוצע של כל משפחה במושב לכ-100 אלף שקל.
המושב נכנס אחר כך להסדר חובות המושבים ובעקבותיו חלו שינויים בהתנהלות הכלכלית.
המושב נכלל מאז 1993 באזור עדיפות לאומית א', הוא גם קיבל סובסידיות לייצור ביצים.
בשנת 2009 הוכרז מושב דוב"ב כ"כפר תיירותי".
בסיוע משרד התיירות, שניתן בעקבות מלחמת לבנון השנייה, הוחלט להשקיע בתחום התשתית והתיירות במרכז היישוב.
במסגרת הפרויקט, בוצעו עבודות תשתית במרכז היישוב, כגון: עבודות ריצוף, שיפור והרחבת המדרכות, עבודות גינון נרחבות, גדרות ומעקות דקורטיביים, הקמת תאורה תיירותית והחלפת עמודי התאורה הקיימים, טיפול בכניסה ליישוב, והתקנת שלט כניסה חדש.
במרומי הגבעה שביישוב, הוקמה אטרקציה תיירותית להעשרת חוויית הביקור במקום - תצפית נוף הכוללת חנייה ואמפיתיאטרון, הצופים על שטח לבנון.
בשנת 1971, לאחר שהתרחש אסון הפיגוע באוטובוס ילדי אביבים, הופסקו הסעות התלמידים לבית הספר האזורי, וילדי דוב"ב החלו ללמוד בנפרד, בבית הספר במושב.
בשנות התשעים הופסק נוהג זה, וילדי דוב"ב לומדים כיום בבית הספר האזורי ביישוב הקהילתי בר יוחאי, בקיבוץ סאסא או בעיר כרמיאל.
דואר פיננסים בע"מ, שנודעה במשך שנים רבות בשם בנק הדואר, היא חברת בת של דואר ישראל הפועלת כבנק המספק שירותים פיננסיים מצומצמים ללקוחות עסקיים, גופי ממשלה ולכלל הציבור במסגרת סניפי הדואר הפרושים בישראל.
בנק הדואר היה בבעלות ממשלתית ונתון לפיקוח משרד התקשורת כמו יתר שירותי הדואר.
בשנת 2024 הופרטה החברה ונמכרה לקבוצה בראשות חברת מילגם.
הקמת הבנק החלה בשנת 1950, ביוזמת ממשלת ישראל.
ולצורך הקמתו שכרה כיועץ את שירותיו של אריה (לאון) סימון, ששימש במשך שנים רבות כמנהל שירותי הבנקאות של משרד הדואר הבריטי.
אולם הקמתו נדחתה עד הסדרת מסגרת הפעולה החוקית שלו.
ביוני 1951 הושלמה חקיקתו של "חוק בנק הדואר, התשי"א-1951".
סעיפי החוק קבעו שיוקם שירות בנקאי במסגרת שירות הדואר בשם "בנק הדואר", שמטרתו לעודד חיסכון ולהקל על העברת כספים.
בנוסף הוגדר כי בנק הדואר יעסוק בקבלת פיקדונות, קבלת כספים לחשבון עובר ושב והעברת כספים באמצעות המחאות דואר.
באוגוסט 1951 הוקמה מועצת הבנק בראשות לאון סימון, אך הקמתו שוב התעכבה, מאחר שהוחלט ששירות הדואר, שהיה כפוף למשרד התחבורה, יפוצל ויפעל תחת משרד חדש - "משרד הדואר".
באפריל 1953 הוכרז כי הבנק יחל לפעול בקרוב, אך תחילה יעסוק רק בהעברת כספים ובחשבונות סילוקים, ורק בשלב השני יקבל הבנק הפקדות לחשבונות חסכון.
הבנק החל את פעולתו ב-1 בנובמבר 1953. שר הדואר יוסף בורג פתח את החשבון הראשון.
הבנק החל לפעול עם שלושה סניפים בלבד, בירושלים בתל אביב ובחיפה, וביום העבודה הראשון נפתחו בו אלפי חשבונות.
בינואר 1954 החל החשב הכללי במשרד האוצר לבצע העברת כספים באמצעות הבנק לגזברי המשנה של המדינה.
עד סוף שנת הכספים 1955/56 נפתחו בו 22,000 חשבונות; סך הפיקדונות הגיע ל-20 מיליון ל"י, והוא פעל באיזון תקציבי.
בינואר 1956 החל הבנק להציע תוכניות חיסכון ששילמו ריבית של 2.5% על הפקדה לשנה ו-6% על הפקדה לחמש שנים.
ביצוע פעולות בבנק התאפשר בכל סניפי הדואר בישראל, וגם תשלומי קצבאות המוסד לביטוח לאומי ניתן היה למשוך בבנק.
במאי 1959 החלו כל משרדי הממשלה בתשלום המשכורת לעובדים בהמחאות של בנק הדואר, שהיו ניתנות לפדיון גם בכל סניפי הבנקים בישראל.
בסוף שנת הכספים 1960/61 עמד סך המאזן של הבנק על 36 מיליון ל"י, והוא דיווח שמבוצעות בו 20,000 פעולות ביום.
ב־1961 הוחלט שהנהלת בנק הדואר תרוכז בירושלים ויבוטלו הסניפים הראשיים בתל אביב ובחיפה, במטרה לחסוך בעלויות ולנהל מסלקה מרכזית אחת לכל פעולות הבנק.
בנוסף באותה שנה התאפשר חידוש רישיון נהיגה באמצעות הבנק.
בשנת 1965 אפשר הבנק לראשונה תשלום של חשבונות טלפון לבעלי חשבון, באמצעות הוראת קבע.
הדבר התאפשר בקלות יחסית מאחר ששירותי הטלפוניה בישראל באותה עת נוהלו על ידי משרד הדואר.
אחר כך החל הבנק להרחיב את אפשרות התשלום בהוראת קבע גם לחשבונות חשמל, מים, ארנונה ודמי ביטוח.
לאחר 1967 החל בנק הדואר לפעול ביהודה ושומרון.
תחילה שימש הבנק לתשלום משכרות לעובדי הממשל הצבאי, ואחר כך החל לספק שירותים ב-28 סניפי דואר, כולל במזרח ירושלים.
גם ברצועת עזה פעל הבנק עד האינתיפאדה הראשונה.
בשנת 1968 החל הבנק לראשונה להפעיל מערכת מחשוב.
בשנת 1986 החל הבנק לפעול במסגרת "רשות הדואר" שהוקמה כרשות ממשלתית כחלק ממגמה להעברת הפעילות העסקית של משרדי הממשלה לרשות ממלכתית או לחברה.
באותה השנה נחקק חוק הדואר להסדרת פעילות רשות הדואר, והבנק החל לשמש כזרוע הפיננסית של הרשות.
בשנת 1990 החלה חברת יבמ ישראל בהקמת רשת מחשבים ארצית עבור שירותי הבנק, במטרה לאפשר שירות העברת כספים אלקטרונית בזמן אמת, באמצעות כל סניפי הדואר בישראל.
לאחר פריסת המערכת, גדל במהירות המחזור הכספי שעבר דרך בנק הדואר, והוא הגיע ל-140 מיליארד שקל ב-1997.
בספטמבר 2003, החליטה ממשלת ישראל על הפיכת רשות הדואר לחברה ממשלתית ופתיחת שוק הדואר לתחרות.
במסגרת החלטה זו גם בנק הדואר הפך לחברה בע"מ.
לקראת ביצוע ההחלטה על הפיכת הבנק לחברה, במרץ 2006, הוחלט שהפיקוח על בנק הדואר יעבור ממשרד התקשורת לחשב הכללי באוצר.
אולם ההחלטה בוטלה כעבור 7 חודשים והבנק נשאר תחת פיקוח משרד התקשורת.
בדצמבר 2006 הוכרז על תוכנית להרחבת השירותים פיננסיים שהבנק מספק.
עם הפיכתו של בנק הדואר לחברה בע"מ בשם חברת בנק הדואר בע"מ ומינוי מנכ"ל מקצועי ביקש הבנק לנסות ולפעול באופן תחרותי בשוק הפיננסי מול הבנקים הקיימים.
פעולות שונות כבר נעשו במסגרת מגמה זו עוד קודם.
כך למשל שודרגה תשתית מערכות המידע במטרה לאפשר ללקוחות הבנק לקבל מידע על פעולותיהם בטלפון ובאינטרנט.
במרץ 2003 התקשר הבנק עם חברת כרטיסי אשראי לישראל והחל להנפיק כרטיסי אשראי ללקוחותיו.
בפברואר 2004 שופר שירות העברת הכספים לחו"ל, והוא הוצע בעלות נמוכה משמעותית לעומת הבנקים המסחריים.
ביולי 2010 השיק בנק הדואר שירות המאפשר לבעלי חשבון שקלי לנהל חשבון מט"ח (בדולר אמריקאי, יורו ולירה שטרלינג) בתוספת לחשבון העו"ש שמנהל הלקוח בבנק הדואר.
באותו חודש גם החל להציע לבעלי עסקים קטנים ובינוניים לקבל שירותי אשראי, במיזם משותף יחד עם חברת פנינסולה (מכיוון שלבנק הדואר עדיין לא היה אישור מהמפקח על הבנקים לתת אשראי בעצמה).
ביולי 2011 השיק שירות של הנפקת כרטיס חיוב בינלאומי, המיועד לשמש את הטסים לחו"ל המעדיפים להימנע מלקחת עמם כרטיס אשראי או מזומן בכמות גדולה.
במסגרת השירות ניתן היה לרכוש כרטיס ולהטעין אותו בסכום של עד 2,500 דולר.
בשנת 2024 הופרטה החברה האם, דואר ישראל, ויחד אתה הופרט גם בנק הדואר, שנמכרו שניהם לקבוצה בראשות חברת מילגם.
בפברואר 2025 שינתה חברת בנק הדואר את שמה לד.י.
דואר פיננסים בע"מ, המוכרת במותג דואר פיננסים.
במהלך השנים התרחבו השירותים והותוו לו יעדים עסקיים אשר אפשרו לו להתחרות בחלק מפעולותיו עם הבנקים המסחריים.
שירותי בנק הדואר כוללים בין היתר:
שירותי אשנב לתשלומים שונים – אגרות, תשלומי מסים, דמי מנוי וכדומה.
ביצוע תשלומים לגופים מוסדיים שונים כגון מע"מ, מס הכנסה וביטוח לאומי.
ניהול חשבונות עובר ושב ללקוחות פרטיים ולגופים עסקיים ומוסדות ציבוריים.
העברת כספים והפקדת מזומנים לבנק אחר בישראל.
שירותי מטבע חוץ – קנייה, מכירה, המרה והעברה לחו"ל.
ביצוע כל הפעולות הכספיות הקשורות לשירותי הדואר.
עד הפרטת הבנק, עיקר ייחודו של בנק הדואר היה בהיותו בבעלות ממשלתית ובפיקוח משרד התקשורת.
גם העובדה שסניפיו הם אשנב בתוך סניף הדואר מבדילים אותו מהשירות הבנקאי המקובל.
בעבר ניתנו שירותי האשנב לתשלומים ללא עמלה וללא דמי ניהול חשבון, בניגוד לבנקים המסחריים האחרים.
החל מינואר 2023 הבנק גובה עמלות על שירותים אלו וכן דמי ניהול.
הנפקת המחאת דואר ללא צורך בחשבון בנק.
לכן חשבונות עובר ושב של הבנק אינם יכולים להיות במשיכת יתר.
לבנק הדואר היו כ-700 סניפים בכל רחבי הארץ, המספר הגדול ביותר של סניפים למוסד המספק שירותים פיננסיים.
במסגרת תוכנית ההבראה נסגרו עד ינואר 2023 כ-70 סניפים והוצע כי מספר הסניפים יורד בהמשך לכ-350.
פקידי הבנק הם עובדי רשות הדואר ורובם הגדול אינם בעלי הכשרה בנקאית כמו עובדי הבנקים המסחריים.
בנק הדואר כמתחרה לבנקים הקיימים
החל משנות ה-90 מוצע להשתמש בתשתית הדואר כדי להכניס תחרות לשוק הבנקאי הריכוזי.
מרבית הרעיונות התבססו על הפריסה הרחבה של סניפי הדואר ברחבי הארץ.
בין הרעיונות שעלו במרוצת השנים ניתן למנות את:
בשנת 1998 התקיים דיון בוועדת משנה של ועדת הכספים על הפיכת בנק הדואר לבנק.
בדיון הוצגו שורה של חסמים טכניים והתנגדות מהותית של המדינה להחזיק בבעלותה בנק.
בשנת 2007 התנה המפקח על הבנקים מתן רישיון בנקאי לבנק הדואר בהעמדת הון עצמי של 150 מיליון ש"ח והפרטה של הדואר.
בהמשך אותה שנה הביע שר התקשורת אריאל אטיאס התנגדות חריפה להפיכת בנק הדואר לבנק עצמאי שיתחרה בבנקים הגדולים.
לדבריו, "בנק הדואר אמור לשרת את בני המעמד הבינוני והנמוך ולא לתת אשראי למסחר ולתעשייה".
בשנת 2008 הגישה חה"כ לימור לבנת הצעת חוק להפיכתו של בנק הדואר לתאגיד בנקאי.
ועדת אריאב הציעה בשנת 2008 למזג את הבנק באופן חלקי עם בנק קטן (מזרחי, דיסקונט או הבינלאומי).
בשנת 2011 החל הדואר להעניק שירותי כרטיסי חיוב וכרטיסי PrePaid באופן עצמאי.
בשנת 2012 אישרה הכנסת את התיקון ה-11 לחוק הדואר שמאפשר לבנק הדואר להציע שירותים פיננסיים של בנקים קיימים.
הצעה זו כונתה חוק "הבנק החברתי".
בשנת 2019 בנק ישראל אישר יוזמה להפוך את בנק הדואר לבנק חברתי-מסחרי
בראשית 2013 האשים מנהל בנק הדואר יואל נווה את בנק ישראל בכך שהוא מונע מהבנק להוות מתחרה למערכת הבנקאית.
דוב אטלסי (שם מדעי: Ursus arctos crowtheri) הוא תת-מין נכחד במין דוב חום, המסווג לעיתים כמין בפני עצמו.
דוב זה היה הנציג היחידי מסוג דוב בטבע ביבשת אפריקה, והוא שרד עד לעת החדשה.
הדוב היה נפוץ בהרי האטלס מאזור מרוקו עד ללוב.
גודלו היה קטן יחסית לגודל שאר הדובים.
החיה כיום נחשבת לחיה שנכחדה.
פרוותו של דוב זה הייתה כהה, כמעט שחורה, והוא היה ללא כתם לבן על החוטם.
הפרווה באזורים הפנימיים הייתה בצבע אדמדם-כתום.
עובי הפרווה היה כ-130-100 מילימטרים.
החוטם והטפרים שלו היו קצרים מזה של הדוב השחור, אך הפרווה שלו הייתה עבה יותר.
הוא ניזון ככל הנראה משורשים, אגוזים ובלוטים.
דוב זה, כמו תת-מינים אחרים של דובים, נרדף ללא רחמים בכל אזורי מחייתו, עד שאחרון הדובים ניצוד בשנות ה-70 של המאה ה-19. בעבר השתמשו הרומאים בדובים אלו בשביל קרבות הגלדיאטורים שלהם.
דוב זה ניצוד למטרות שעשוע ולשם הספורט, בעוד, בשל גודלו הקטן יחסית, לא היווה סכנה ממשית לאדם ולעדריו.
הדיווח האחרון על דוב זה היה בהרי תטואן שבמרוקו בידי צייד בסביבות שנת 1870, למרות שקיימים עדיין דיווחים קלים מדי פעם.
ישנן השערות על כך שנשארו מספר פרטים באזור המזרחי של הרי האטלס.
דואר רקטי הוא דואר אשר נשלח על ידי רקטה או טיל.
הרקטה נוחתת באמצעות מצנח פנימי אשר נפתח בעת ההגעה ליעד.
השיטה נוסתה על ידי ארגונים שונים ברחבי העולם ונחלה מידה משתנה של הצלחה.
השיטה לא נתפסה כשיטה רלוונטית להעברת דואר, בשל מחירה הגבוה ואחוז כישלונותיה הגבוה.
איסוף חומר בולאי הקשור בדואר רקטי נחשב כענף מיוחד של בולאות אוויר המכונה אסטרו בולאות.
בשנות ה-30 של המאה ה-20 ערך המהנדס הגרמני גרהרד צוקר ניסויי שילוח באמצעות רקטות אבקה הדומות לזיקוקין די-נור.
בין 1931 ל-1933, נסע גרהרד ברחבי גרמניה והציג את הרקטה שלו בטענו שביכולתה להעביר דואר.
לאחר שערק לממלכה המאוחדת, ניסה צוקר לשכנע את משרד הדואר הכללי של הממלכה המאוחדת ששיגור דואר באמצעות רקטות הוא בר השגה.
אורך הרקטה היה 1.07 מטרים וקוטרה היה כ-18 סנטימטרים.
הרקטה הועמסה במטען של כ-1,200 מעטפות.
איתרע מזלו של צוקר והרקטה התפוצצה על מטענה.
סטפן סמית, מזכיר באגודת דואר האוויר ההודית, שילב את עבודתו בעניינו הרב ברקטות.
השיגור הראשון שערך היה ב-30 בספטמבר 1934. הוא הספיק לערוך כ-270 ניסויים נוספים עד ל-4 בדצמבר שנת 1944. ב-80 מהניסויים הכילו הרקטות דואר.
הוא זקף לזכותו את שיגור רקטת הדואר הראשונה מעל לנהר ואת שיגור הרקטה הראשונה שהכילה חבילה.
חברת זיקוקין די-נור אוריאנטל סיפקה לסמית 16 רקטות בין ה-23 במרץ לבין ה-29 ביוני 1935.
בשנת 1992 הוציאה ממשלת הודו בול על שמו של סמית והכריזה עליו כעל "מייסד הדואר הרקטי בהודו".
שירות הדואר של ארצות הברית
השיגור המוצלח הראשון של דואר באמצעות רקטות, בארצות הברית, נערך ב-23 בפברואר 1936, כאשר צמד רקטות אשר שוגרו מניו ג'רזי נחתו בניו יורק, במרחק 300 מטרים מאתר השיגור.
בשנת 1959 סייעה צוללת מדגם USS Barbero (SS-317) של הצי האמריקני, למחלקת הדואר של ארצות הברית (אשר קדמה לשירות הדואר של ארצות הברית), למצוא אמצעי שינוע יעיל יותר באמצעות טילים.
מעט לפני הצהריים ב-8 ביוני 1959, שיגרה ברברו טיל רגולוס אשר ראשו הגרעיני הוחלף בשני מכלי דואר.
22 דקות לאחר מכן פגע הטיל במטרתו.
שירות הדואר של ארצות הברית הקים באופן רשמי סניף על ה"ברברו" והעביר אליו כ-3000 פרטי דואר לפני שהצוללת עזבה את נורפוק שבוירג'יניה.
הדואר הכיל מעטפות זיכרון שמוענו לנשיא ארצות הברית דווייט אייזנהאואר ולבכירים אחרים.
בולי הדואר שלהם היו חתומים בחותמת "USS Barbero Jun 8 9.30am 1959".
בעת נחיתת הטיל, ציין המנהל הכללי של דואר ארצות הברית, ארתור סאמרפילד: "השימוש בטילים בעת שלום לצורך החשוב והמעשי של העברת דואר, הוא השימוש הרשמי הראשון שנעשה אי פעם לצורך זה בעולם." סאמרפילד הכריז על האירוע כעל "אירוע בעל חשיבות היסטורית לאנשים בכל העולם".
הוא חזה ש"טרם יגיע האדם לירח, הדואר שלו יצליח להגיע ליעדו בתוך שעות ספורות מניו יורק אל קליפורניה, אל בריטניה, אל הודו או אל אוסטרליה, באמצעות טילים מונחים.
מאז קץ המלחמה הקרה, רוסיה ערכה מספר שיגורי דואר רקטיים מצוללות גרעיניות בים אוחוצק לעבר מערב רוסיה.
דואתלון הוא תחרות ספורטיבית המשלבת ריצה ורכיבה על אופניים.
התחרות מחולקת לשלושה שלבים – שלב ריצה ראשון, שלב רכיבה על אופניים ושלב הריצה השני, שמרחקה הוא מחצית מהריצה הראשונה.
בישראל מתקיימים מספר דואתלונים, ובהם דואתלון אגם החולה, דואתלון פתח תקווה (חודש מרץ) ודואתלון ניצנה.
שלא כמו במרוצי אופניים, בהרבה תחרויות דואתלון אסורה עדיין ההיצמדות לרוכב ("דראפטינג".
איסור זה לא קיים במשחקים האולימפיים ובתחרויות המאורגנות על ידי ה־ITU).
כתוצאה מכך רמת הקושי של הרכיבה בדואתלון גבוהה יותר – בדומה לתחרויות אופנים שהן מרוץ נגד השעון.
בעת רכיבה בטריאתלון יעדיפו טריאתלטים רבים סיבוב מהיר יותר של הדוושות ושימוש בהילוכים נמוכים בהשוואה למקובל במרוצי אופנים, וזאת כדי להפחית את העומס על שרירי הרגלים הפעילים בריצה.
שרירי הגוף עייפים מאוד עוד בטרם תחילת הריצה השנייה.
ההשפעה של עייפות זו, יחד עם שינוי צורת התנועה של הגוף מהתנועה המונוטונית של רכיבה לריצה, חזקה מאוד ומתוארת לפעמים על ידי דואתלטים כיוצרת הרגשה של מעין "ריצת חלום" – תחושה שהרגלים נעות אך הגוף אינו מתקדם.